אתר חבר'ה הפך במהרה לאתר פופולרי עם אלפי נרשמים מדי יום ונבחר על ידי אתר ynet לאחד מחמשת האתרים הפופולריים בישראל לשנת 2002. באתר ניתן היה להירשם ולהצטרף לקבוצות כדי לחפש חברים מהעבר לפי הקטגוריות: חברים מבית הספר היסודי, חברים מהתיכון, חברים מהאוניברסיטה, חברים מהצבא, חברים ממקום העבודה, חברים תנועות הנוער, חברים מקהילות בחו"ל ועוד. מעל ל-15 אלף קבוצות כאלו התקיימו באתר חבר'ה. בכל קבוצה היה ניתן למצוא חברים על-פי שנת סיום הלימודים (במקרה של בתי ספר), שנת סיום שירות (במקרה של צבא) ועוד. עד אפריל 2002 יותר מ-180 אלף איש נרשמו באתר. באוגוסט 2002, הקימה בשיתוף חברת פרטנר תקשורת שירות בו יוכלו משתמשי האתר ליצור קשר טלפוני באמצעות מערכת מענה קולי מרובת תיבות קוליות, באמצעותן יכלו להשאיר הודעות זה לזה.
איך קוראים לאתר?
משת האתרים הפופולריים בישר